cyanic-selkie/wikianc huggingface dataset:
Επιχειρηματικότητα
Ιστορία
Μεγαλύτερη επίδραση στις οικονομικές θεωρίες είχε η εξελικτική οικονομική θεωρία του Schumpeter όπου εξηγεί την επίδραση και τη σχέση της επιχειρηματικότητας με την καινοτομία. Συγκεκριμένα αναφέρει ότι η κεφαλαιοκρατική μηχανή παραμένει εν λειτουργία από την εισαγωγή νέων συνδυασμών (νέα καταναλωτικά αγαθά, νέες μέθοδοι παραγωγής ή  μεταφορά, νέες αγορές, νέες μορφές βιομηχανικής οργάνωσης (Πιπερόπουλος, 2008, σ. 33).
Μορφές Επιχειρηματικότητας
Η επιχειρηματικότητα στο σύγχρονο καπιταλισμό παίρνει τρεις μορφές: (Λιούκας, 2010, σ.7).
1.	Μικτή επιχειρηματικότητα
Η μικτή επιχειρηματικότητα διακρίνεται σε επιχειρηματικότητα εργαζομένων και επιχειρηματικότητα κεφαλαιούχων.
a.	Επιχειρηματικότητα εργαζομένων
Ο επιχειρηματίας αναλαμβάνει δραστηριότητες οι οποίες θα μπορούσαν να διεκπεραιωθούν από μισθωμένους υπαλλήλους ή εργάτες χωρίς να μειωθεί η συνολική παραγωγικότητα της εργασίας
b.	Επιχειρηματικότητα κεφαλαιούχων
Την επιχειρηματικότητα κεφαλαιούχων την ασκεί το άτομο που είναι ιδιοκτήτης κεφαλαίου και δραστηριοποιείται επιχειρηματικά
3.	Κοινωνική επιχειρηματικότητα
Η κοινωνική επιχειρηματικότητα στοχεύει στην εξυπηρέτηση και κάλυψη των κοινωνικών και ανθρωπιστικών αναγκών.
4.	Συνεργατική επιχειρηματικότητα
Η συνεργατική επιχειρηματικότητα εφαρμόζεται σε ειδικούς οικονομικούς τομείς και κλάδους παραγωγής (π.χ. αγροτικά προϊόντα) και αποσκοπεί στα οφέλη των συνεταιριστικών ατόμων.
5.	Εσωτερική επιχειρηματικότητα
Η εσωτερική επιχειρηματικότητα περιγράφει την ύπαρξη επιχειρηματικών τάσεων που έχουν οι εργαζόμενοι στους μεγάλους οργανισμούς.
6.	Εξωτερική επιχειρηματικότητα
Η εξωτερική επιχειρηματικότητα αναφέρεται σε κάθε στοιχείο που βρίσκεται έξω από την επιχείρηση και την επηρεάζει είτε με άμεσο είτε με έμμεσο τρόπο (Καραγιάννης, Μπακούρος, 2010, σ.323-324).
Δελβινάκι Ιωαννίνων
Το Δελβινάκι είναι χωριό του νομού Ιωαννίνων. Αποτελεί ιστορική έδρα του δήμου Πωγωνίου και έδρα της Δημοτικής Ενότητας Δελβινακίου. Μέχρι το 2011 υπαγόταν στην επαρχία Πωγωνίου και είναι κτισμένο σε υψόμετρο 700 μέτρων μεταξύ των βουνών Κασιδιάρη και Κουτσοκράνα. Παράλληλα είναι η έδρα της Μητρόπολης Δρυϊνουπόλεως, Πωγωνιανής και Κονίτσης. Απέχει περίπου 70 χλμ από τα Ιωάννινα και σύμφωνα με την απογραφή του 2011, ο πληθυσμός του ανέρχεται σε 772 μόνιμους κατοίκους.
Επί Τουρκοκρατίας
Το Δελβινάκι φέρεται να κτίστηκε κατά τα τέλη του 11ου αι ενώ έτερες εκδοχές, τοποθετούν την ίδρυση του οικισμού το 1691 ή γύρω στα 1620 με την σύμπτυξη μικρών οικισμών όπως η Γάλιανη, ο Κλοκός, η Μεσσαριά, η Σωτήρα, η Πλασιάβιστα. Κατά τους τελευταίους αιώνες της Τουρκοκρατίας διέθετε Παρθεναγωγείο και Αρρεναγωγείο στο οποίο δίδαξαν κατά τον 19ο αιώνα ο ιερομόναχος Κωνστάντιος και ο ποιητής Γεώργιος Γαζής. (Σήμερα στεγάζεται το Δημοτικό Ελεύθερο Ανοικτό Πανεπιστήμιο). Άξιο αναφοράς είναι και το μεγάλο μεταναστευτικό κύμα των Δελβινακιωτών προς διάφορες περιοχές όπως η Κωνσταντινούπολη, η Μολδοβλαχία, η Ρωσία για βιοποριστικούς κυρίως λόγους.
Τον Μάιο του 1806, επισκέπτεται το Δελβινάκι ο Γάλλος περιηγητής Πουκεβίλ, ο οποίος παρακολούθησε την εορτή του πολιούχου Αγίου Αθανασίου, ενώ ανέφερε πως ο πληθυσμός του οικισμού ανερχόταν σε περίπου 600 κατοίκους. Το 1813 επισκέπτεται τον οικισμό και ο Άγγλος περιηγητής Τόμας Χιουζ, ο οποίος κάνει ιδιαίτερη μνεία στις διώξεις που είχαν υποστεί οι Δελβινακιώτες από το καθεστώς του Αλή Πασά, εξαιτίας της άρνησής τους να υποταχθούν στην εξουσία του, ενώ την ίδια χρονική περίοδο, μεταβαίνει στην περιοχή και ο Χένρυ Χόλλαντ, που αναφέρει και αυτός με τη σειρά του τις διώξεις που υφίσταντο οι κάτοικοι από τον Αλβανό πασά, μέσω της βαριάς φορολογίας αλλά και της εκτεταμένης παρουσίας Αλβανών στρατιωτών στον οικισμό. Μεταξύ των ετών 1829 και 1834, το Δελβινάκι πυρπολήθηκε δύο φορές: την πρώτη από τον Αλβανό Σιλιχτάρ Μπότα και την δεύτερη από τον πασά των Ιωαννίνων Εμίν ή Ιμίν Πασά. Την ίδια εποχή, ο πληθυσμός του ανερχόταν σε περίπου 2000 Έλληνες, οι οποίοι απασχολούνταν κυρίως με την γεωργία. Το 1872, μετά από ενέργειες του ιατρού και λόγιου, Κωνσταντίνου Ηροκλή Βασιάδη, ιδρύθηκε στο Δελβινάκι το εκπαιδευτικό ίδρυμα των Πιερίδων.
Σύγχρονη ιστορία
Το 1913 απελευθερώθηκε από τον ελληνικό στρατό στο πλαίσιο των Βαλκανικών Πολέμων και έκτοτε αποτελεί κομμάτι του ελληνικού κράτους. Κατά τον ελληνοϊταλικό πόλεμο, το Δελβινάκι βομβαρδίστηκε σφοδρά την 28η Οκτωβρίου και κατελήφθη προσωρινά από τα ιταλικά στρατεύματα, τα οποία τόσο κατά την εισβολή όσο και κατά την αποχώρησή τους, λόγω της προέλασης των ελληνικών δυνάμεων, προέβησαν σε λεηλασίες.
Στις 23 Ιανουαρίου 1944, κατά τη διάρκεια επιδρομής γερμανικών δυνάμεων, ένας κάτοικος του χωριού εκτελέστηκε. Την 27η Νοεμβρίου 1947, κατά τη διάρκεια του Εμφυλίου, ισχυρές δυνάμεις του ΔΣΕ υπό τον καπετάν Υψηλάντη, επιτέθηκαν αιφνιδιαστικά στο Δελβινάκι, το οποίο κατέλαβαν έπειτα από μάχη με τις τοπικές δυνάμεις της χωροφυλακής και των Μ.Α.Υ.. Κατά την επίθεση και την παραμονή των ανταρτών στο Δελβινάκι, καταστράφηκαν 30 κτίρια ενώ εκτελέστηκαν και 3 ένοπλοι των Μ.Α.Υ.. Τέσσερις ημέρες αργότερα, ισχυρές δυνάμεις στρατού και χωροφυλακής ανακατέλαβαν τον οικισμό.
Πολιτιστικά στοιχεία
Το χωριό διαθέτει δημοτικό ξενώνα, λαογραφικό μουσείο, Δ.Ε.Α.Π. (Δημοτικό Ελεύθερο Ανοικτό Πανεπιστήμιο), δημοτική πινακοθήκη και αγροτική παιδική βιβλιοθήκη ενώ έχει σπουδαία παράδοση στο δημοτικό τραγούδι. Χαρακτηριστικό είναι πως κάθε χρόνο διοργανώνονται εκδηλώσεις με θέμα το πολυφωνικό δημοτικό τραγούδι.
Αξιοθέατα
Στο Δελβινάκι υπάρχουν ο ιερός ναός της Κοιμήσεως της Θεοτόκου που κτίστηκε το 1619 και ανακαινίστηκε το 1830 καθώς και το μοναστήρι του Αγίου Αθανασίου, κτίσμα του 18ου αιώνα, υπάρχει το λαογραφικό μουσείο του Πωγωνίου. Παράλληλα, διατηρητέο έχει χαρακτηριστεί και το κτίριο όπου λειτουργούσε Αρρεναγωγείο και Παρθεναγωγείο.
Εξωτερικοί σύνδεσμοι
Κατηγορία:Χωριά του νομού Ιωαννίνων Κατηγορία:Δήμος Πωγωνίου
Ζωοδόχος Πηγή Νάξου
Η Ζωοδόχος Πηγή είναι δύο ξεχωριστοί οικισμοί της κεντρικής ορεινής Νάξου σε υψόμετρο 250-300 μέτρων και με 174 κατοίκους (απογραφή 2011). Διοικητικά υπάγεται στην τοπικής κοινότητας Χαλκείου του Δήμου Νάξου & Μικρών Κυκλάδων. Βρίσκεται στο δρόμο Χαλκείου - Ποταμιάς - Νάξου και αποτελείται από δυο χωριά: το Χείμαρρο (ονομασμένο από γειτονικό χείμαρρο) και το Τσικαλαριό (από το «τσικάλι», που ήταν εργαστήριο των κατοίκων του κάστρου στην αρχαιότητα). Σε μικρή απόσταση, 900 περίπου μέτρων, βρίσκεται το «Απάνω Κάστρο», ενετικό φρούριο. Ο οικισμός αναγνωρίστηκε το 1981 και ανήκε στην Κοινότητα Χαλκείου, ενώ από το 2010 είχε προσαρτηθεί στο Δήμο Δρυμαλίας, μέχρι το 2010 , οπότε προσαρτήθηκε στο Δήμο Νάξου & Μικρών Κυκλάδων.
Πληθυσμιακή εξέλιξη
Λόγω του ότι το χωριό Ζωοδόχος Πηγή έχει προκύψει από την συγχώνευση (το 1981) των οικισμών του Χειμάρρου (πρώην Κουτσοχεράδο) και του Τσικαλαριού, οι οποίοι απογράφονταν ξεχωριστά κατά το παρελθόν μπορούμε να έχουμε εικόνα της εξέλιξης του πληθυσμού του από το άθροισμα των πληθυσμών των δύο οικισμών. Τα έτη 1835 και 1879, αν και αποτελούσαν ξεχωριστούς οικισμούς είχαν απογραφεί μαζί.
Διοικητικές μεταβολές
Σήμερα, μετά τη τελευταία μεταβολή του 2010 (πρόγραμμα Καλλικράτης), αποτελεί μαζί με τους οικισμούς Ράχη ( 1 κ.) και Χαλκείο ( 368 κ.) την Τοπική Κοινότητα Χαλκείου ( 543 κ.). Η τ.κ. Χαλκείου υπάγεται στη δημοτική ενότητα Δρυμαλίας, του δήμου Νάξου και Μικρών Κυκλάδων, της περιφερειακής ενότητας Νάξου (του πρώην νομού Κυκλάδων), στην περιφέρεια Νοτίου Αιγαίου.
Παραπομπές
Κατηγορία:Χωριά της Νάξου
Υψηλάντης Βοιωτίας
Ο  Υψηλάντης  είναι χωριό του Δήμου Αλιάρτου του Νομού Βοιωτίας. Είναι κτισμένο στις πλαγιές του Ελικώνα, πάνω από την πεδιάδα της Κωπαΐδας και σε υψόμετρο 200 μέτρων. Έχει πληθυσμό, σύμφωνα με την Απογραφή του 2011, 353 κατοίκους. Η παλαιότερη ονομασία του χωριού ήταν Βρασταμίτες, ονομασία που διατήρησε μέχρι το 1953. Το σημερινό του όνομα το οφείλει στον αγωνιστή της επανάστασης του 1821, Δημήτριο Υψηλάντη ο οποίος αντιμετώπισε επιτυχώς τους Τούρκους στην μάχη της Πέτρας που διεξήχθη στην περιοχή το 1821
Ιστορικά στοιχεία
Ο Υψηλάντης αποτέλεσε έδρα κοινότητας στο διάστημα 1912-1998, ενώ στην συνέχεια με την εφαρμογή του προγράμματος Καποδίστριας εντάχθηκε στον Δήμο Αλιάρτου. Ο πληθυσμός του χωριού παρουσίαζε αύξηση κατά τη διάρκεια των πρώτων δεκαετίων του 20ού αιώνα και μικρή μείωση προς το τέλος της δεκαετίας.
Πορεία του πληθυσμού
Κοντά στον Υψηλάντη, στις 8 Ιανουαρίου 1944, οι Γερμανοί κατακτητές εκτέλεσαν 50 Έλληνες, που κρατούνταν στις φυλακές Λιβαδειάς. Αιτία για την μαζική αυτή εκτέλεση αγωνιστών υπήρξε ο θάνατος ενός Γερμανού στρατιώτη μέσα στο χωριό Υψηλάντης, από αντάρτες που δρούσαν στον Ελικώνα. Στην περιοχή που έγινε η εκτέλεση υπάρχει μνημείο πεσόντων.
Μεταφορές
Η Εθνική Οδός 3 διέρχεται πλησίον του χωριού συνδέοντάς το με τη Θήβα, τη Λειβαδιά και άλλες πόλεις της ηπειρωτικής Ελλάδας. Επίσης, η περιφερειακή σιδηροδρομική γραμμή Αθήνας - Λειανοκλαδίου εξυπηρετεί το χωριό με τον ομώνυμο σιδηροδρομικό σταθμό.
Παραπομπές
Κατηγορία:Χωριά του νομού Βοιωτίας
Μερμήγκια Κυκλάδων
Έτσι ονομάζεται η επικίνδυνη συστάδα υφάλων «εν χρω» (δηλαδή σίρριζα με την επιφάνεια της θαλάσσης, όταν αυτή ηρεμεί) και που αναδύονται 17 μίλια ΝΑ από τον λιμένα Ερμούπολις, (Σύρος) και 8 μίλια ΔΒΔ. από τον λιμένα Παροικία (Πάρος).
Κατηγορία:Ύφαλοι του Αιγαίου Κατηγορία:Ύφαλοι της Ελλάδας
Τζουντ Μπέλινγκχαμ
Ο Τζουντ Βίκτορ Γουίλιαμ Μπέλινγκχαμ (Αγγλία, 29 Ιουνίου, 2003), γνωστός ως Τζουντ Μπέλινγκχαμ, είναι Άγγλος ποδοσφαιριστής ο οποίος αγωνίζεται ως μέσος της Ρεάλ Μαδρίτης και της εθνικής ομάδας της Αγγλίας.
Ο Μπέλινγκχαμ πέρασε από τις ακαδημίες της Μπέρμιγχαμ Σίτι και έγινε ο νεαρότερος παίκτης που έπαιξε με την πρώτη ομάδα τον Αύγουστο του 2019, σε ηλικία 16 ετών και 38 ημερών, και απέκτησε θέση βασικού. Τον Ιούλιο του 2020 αποκτήθηκε από την Μπορούσια Ντόρτμουντ για μη δημοσιευμένο ποσό το οποίο υπολογίστηκε στα 25 εκατομμύρια. Σκόραρε στον πρώτο του αγώνα και έγινε ο νεαρότερος σκόρερ στην ιστορία της ομάδας.
Ο Μπέλινγκχαμ πραγματοποίησε το ντεμπούτο του με την εθνική αντρών τον Νοέμβριο του 2020. Είναι μέλος της αποστολής της Αγγλίας στο Euro 2020 και αγωνίστηκε ως αλλαγή στον πρώτο αγώνα. Σε ηλικία 17 ετών και 349 ημερών είναι ο νεαρότερος που παίκτης που έχει αγωνιστεί σε Euro.
Παραπομπές
Κατηγορία:Άγγλοι ποδοσφαιριστές Κατηγορία:Μέσοι ποδοσφαιριστές Κατηγορία:Ποδοσφαιριστές Εθνικής Αγγλίας Κατηγορία:Ποδοσφαιριστές Μπέρμιγχαμ Σίτι Κατηγορία:Ποδοσφαιριστές Μπορούσια Ντόρτμουντ Κατηγορία:Ποδοσφαιριστές Ευρωπαϊκού Πρωταθλήματος 2020 Κατηγορία:Ποδοσφαιριστές Παγκοσμίου Κυπέλλου 2022
Μοναστήρι του Χορέζου
Το Μοναστήρι του Χορέζου βρίσκεται στην πόλη Χορέζου στην περιοχή Βλαχία στη Ρουμανία. Έχει ανακηρυχθεί ως μνημείο παγκόσμιας πολιτιστικής κληρονομιάς της UNESCO το 1993.Θεωρείται ως χαρακτηριστικό δείγμα του Μπρινκοβενέσκ στυλ, που είναι γνωστό για την αρχιτεκτονική καθαρότητα και ισορροπία, την πλούσια γλυπτή διακόσμηση, τις εξαιρετικές τοιχογραφίες, τα αφιερωματικά πορτραίτα, τη ρεαλιστική απεικόνιση των προσώπων.
Περισσότερες πληροφορίες
Το μοναστήρι του Χορέζου ιδρύθηκε το 1690 από τον Σέρβο πρίγκηπα Κωνσταντίνο Μπρινκοβεάνου, ο οποίος διοικούσε τη Βλαχία από το 1688 έως το 1714. Το 1714 ο Κωνσταντίνος Μπρινκοβεάνου και άλλα μέλη της οικογένειάς του αποκεφαλίστηκαν στην Κωνσταντινούπολη, γιατί αρνήθηκαν να γίνουν μουσουλμάνοι. Μέλη της οικογένειας Μπρινκοβεάνου απεικονίζονται στον εξωνάρθηκα του μοναστηριού ντυμένοι με ωραία και ακριβά ρούχα κρατώντας στα χέρια τους μια μικρογραφία της εκκλησίας. Η εκκλησία του μοναστηριού έχει 32 μέτρα μήκος και 14 μέτρα ύψος, είναι αφιερωμένη στους αγίους Κωνσταντίνο και Ελένη και χτίστηκε μεταξύ των ετών 1693 και 1697. Στο καμπαναριό της εκκλησίας υπάρχουν τέσσερις καμπάνες. Στις τρεις από αυτές είναι γραμμένο επάνω το όνομα του Μπρινκοβεάνου. Το όνομα του μοναστηριού προέρχεται σύμφωνα με την παράδοση από τη λέξη «huhurezi», που σημαίνει «κουκουβάγιες». Οι τεχνίτες ήταν αναγκασμένοι να εργάζονται την νύχτα, για να χτίσουν το μοναστήρι, γιατί φοβόντουσαν τις διώξεις των Τούρκων. Κατά τη διάρκεια του 17ου και 18ου αιώνα δημιουργήθηκαν υψηλής αισθητικής νωπογραφίες στο μοναστήρι.
Το σύμπλεγμα του μοναστηριού καλύπτει μία έκταση τριών εκταρίων. Στο σύμπλεγμα του μοναστηριού εκτός από την εκκλησία των αγίων Κωνσταντίνου και Ελένης υπάρχουν επίσης το ερημητήριο των Αγίων Αποστόλων, που ιδρύθηκε το 1698 καθώς και το ερημητήριο του Αγίου Στεφάνου, που χτίστηκε το 1703. Από το 1872 το μοναστήρι του Χορέζου έχει μετατραπεί σε γυναικείο μοναστήρι. Οι μοναχές ασχολούνται με την αγιογραφία, την γλυπτική, την υφαντουργία. Έξω από την πύλη του μοναστηριού ο Κωνσταντίνος Μπρινκοβεάνου είχε χτίσει το παρεκκλήσι του Αγίου Μιχαήλ για τους αγρότες της περιοχής.
Παραπομπές
Κατηγορία: Μνημεία Παγκόσμιας Κληρονομιάς στη Ρουμανία Κατηγορία:Μνημεία Παγκόσμιας Κληρονομιάς Κατηγορία:Χριστιανισμός στη Ρουμανία Κατηγορία:Μοναστήρια στη Ρουμανία
Chevrolet Equinox
Το Chevrolet Equinox (Σεβρολέτ Ίκουινοξ, Ισημερία) είναι σειρά αυτοκινήτων crossover SUV της αμερικανικής αυτοκινητοβιομηχανίας Chevrolet, που έχουν παραχθεί σε 3 γενιές μέχρι σήμερα και έχουν προσφερθεί αποκλειστικά στη Βόρεια Αμερική. Η πρώτη γενιά του μοντέλου κυκλοφόρησε για πρώτη φορά στις ΗΠΑ το 2004, για τη σεζόν (model year) του 2005. H πρώτη (παραγωγή: 2004 - Μάιος 2009) και η δεύτερη (παραγωγή: Ιούνιος 2009 - 2017) γενιά του Equinox είχαν ταξινομηθεί ως μεσαία crossover SUV. Αντιθέτως η τρίτη γενιά του, που κυκλοφόρησε στις αρχές του 2017, για τη σεζόν του 2018, είναι λίγο μικρότερη στο μήκος και στο μεταξόνιο και με πολύ μικρότερους κυβισμούς, και θεωρείται πλέον ως κόμπακτ crossover SUV, ενώ τον προηγούμενο ρόλο του στην κατηγορία των μεσαίων SUV ανέλαβε επίσημα το Chevrolet Blazer.
Διαχρονικά, σε όλες τις γενιές του, το Chevrolet Equinox είναι αποκλειστικά 5-πορτο SUV και προσφέρεται ως στάνταρ μπροστοκίνητο, με προαιρετική τετρακίνηση με έξτρα χρέωση. Επίσης, έχει σχεδιαστεί ως ήπιο οικογενειακό SUV για χρήση κυρίως στην άσφαλτο και όχι ως σκληροτράχηλο τζιπ εκτός δρόμου.
Ειδικότερα η πρώτη γενιά του Equinox είχε και ένα δίδυμο μοντέλο, το Pontiac Torrent, που κατασκευάστηκε από το 2005 έως τις 2 Σεπτεμβρίου 2009, όταν και αποσύρθηκε από την παραγωγή, λόγω της οριστικής διακοπής της εταιρείας Pontiac, και αντικαταστάθηκε επίσημα στον όμιλο της General Motors από τα GMC Terrain και Buick Envision.
Ετήσιες πωλήσεις
Οι χρονολογίες δίνονται σε ημερολογιακά έτη και όχι σε σεζόν (model years).
Ηλεκτροκίνητη μετατροπή
thumb|right|Ηλεκτροκίνητο Chevrolet Equinox σε μετατροπή της εταιρείας AMP, σε φωτογραφία του 2011. Η αμερικανική εταιρεία Amp Electric Vehicles (AMP), με έδρα το Οχάιο, ΗΠΑ, διαθέτει στην αγορά μια πλήρως ηλεκτροκίνητη δική της μετατροπή του Chevrolet Equinox.
Εξωτερικοί σύνδεσμοι
Κατηγορία:Αμερικανικά αυτοκίνητα Equinox Κατηγορία:Αυτοκίνητα SUV
Chevrolet Corvette C8
Η όγδοη και σημερινή γενιά της Chevrolet Corvette, γνωστή ως Chevrolet Corvette C8, παρουσιάστηκε επίσημα στις 18 Ιουλίου 2019, κατά τη διάρκεια σχετικής εκδήλωσης στο Διαστημικό Κέντρο Κένεντι (Kennedy Space Center), προκειμένου να συμπέσει, συμβολικά, με την 50ή επέτειο της αποστολής του διαστημοπλοίου Απόλλων 11 στη Σελήνη. Η εκδοχή convertible (καμπριολέ) παρουσιάστηκε τον Οκτώβριο του 2019, μαζί με την αγωνιστική έκδοση, την Chevrolet Corvette C8.R (σε εκδοχή κουπέ). Η μαζική παραγωγή της Corvette C8 ξεκίνησε τελικώς στις 3 Φεβρουαρίου 2020. Μάλιστα η Chevrolet είχε κατασκευάσει στο εργοστάσιο παραγωγής της Corvette, στο Bowling Green του Κεντάκι, νέο τμήμα βαφής και τεχνολογικής ανάπτυξης για την Corvette C8 ήδη από τα μέσα του 2017. Η εξέλιξη της Corvette C8 είχε ξεκινήσει από το 2015.
Βασικά στοιχεία
thumb|left|Chevrolet Corvette C8 Stingray Convertible της σεζόν του 2020, σε φωτογραφία στις 29 Ιουλίου 2019.
Δεξιοτίμονη έκδοση
Για πρώτη φορά στην ιστορία του μοντέλου, από την εισαγωγή της Chevrolet Corvette C1 το 1953, η Corvette C8 προσφέρεται και σε εργοστασιακή δεξιοτίμονη έκδοση, ειδικά για την Αυστραλία, την Ιαπωνία και το Ηνωμένο Βασίλειο. Μάλιστα η Corvette C8 είναι, επί του παρόντος, το μοναδικό μοντέλο του ομίλου της General Motors που κατασκευάζεται ως δεξιοτίμονο απευθείας από το εργοστάσιο αντί να μετατρέπεται εκ των υστέρων σε δεξιοτίμονο. Είναι εντυπωσιακό ότι μετά την πρώτη σχετική ανακοίνωση, πριν ακόμα ξεκινήσει η παραγωγή αυτής της έκδοσης, 300 δεξιοτίμονες Corvette C8 προ-πωλήθηκαν μέσα σε μόλις 60 ώρες: ένα ρεκόρ για τις πωλήσεις της Chevrolet Corvette στην Ιαπωνία και, επίσης, 3 φορές περισσότερες από τις ετήσιες πωλήσεις της αριστεροτίμονης προκατόχου Corvette C7 στη χώρα αυτή. Ειδικότερα στην Αυστραλία, μόλις 200 αντίτυπα της Corvette C8 πωλούνται ετησίως.
Σεζόν του 2020
thumb|left|Το σαλόνι μιας Chevrolet Corvette Stingray C8 του 2020.
Η πρώτη έκδοση της Chevrolet Corvette C8 είναι η C8 Stingray, καθώς διατηρεί, και σταθερά σε παγκόσμια κλίμακα, την ονομασία Corvette Stingray, την οποία είχε επαναφέρει η προκάτοχος Chevrolet Corvette C7 για πρώτη φορά από το 1976 (στην Corvette C3), αν και το όνομα Stingray δεν έχει τόσο μεγάλη απήχηση στην καθημερινότητα στα κράτη εκτός ΗΠΑ.
Η αρχική αυτή έκδοση της C8, φέρει τον εντελώς καινούριο κινητήρα 6.2 λίτρων LT2 V8 βενζίνης. Είναι διαθέσιμη ως 2-πορτο και 2-θέσιο κουπέ, με οροφή τύπου τάργκα (targa top), και ως 2-πορτο και 2-θέσιο καμπριολέ τύπου hardtop convertible. Η οροφή targa στο κουπέ μπορεί να παραγγελθεί στο χρώμα του αμαξώματος ή ως διάφανη ή από ίνες άνθρακα.
Σεζόν του 2021
Στις 31 Αυγούστου 2020, ο όμιλος της General Motors πρόσθεσε και δεύτερη βάρδια στη γραμμή παραγωγής της Corvette, στο εργοστάσιο κατασκευής της, έτσι ώστε να μειωθεί η χρονική διάρκεια της λίστας αναμονής του μοντέλου. Αρχικά με την μία βάρδια, από το εργοστάσιο έβγαιναν καθημερινά 95 αυτοκίνητα, αλλά από τις 1 Σεπτεμβρίου 2020 το νούμερο αυτό αυξήθηκε στα 140 αντίτυπα.
Σεζόν του 2022
Για τη σεζόν (model year) του 2022, ο κινητήρας LT2 δέχτηκε βελτιώσεις στη διαχείριση του καυσίμου, με νέα αντλία καυσίμου και νέους ψεκαστήρες. Επίσης, η βασική τιμή της C8 Stingray αυξήθηκε κατά 1.200 δολάρια, λόγω της αύξησης του κόστους των παρεχόμενων στο εργοστάσιο πρώτων υλών. Ένα νέο πακέτο IMSA GTLM Championship Edition package εισήχθη το 2022 και παρήχθη σε μόλις 1.000 αντίτυπα.
Παράλληλα, με την έναρξη της σεζόν του 2022 εισήχθησαν τρεις νέοι εξωτερικοί χρωματισμοί στην παλέτα, ο καφέ μεταλλικός Caffeine Metallic, ο πορτοκαλί Amplify Orange Tintcoat και ο γκρι Hypersonic Gray.
Σεζόν του 2023
Ειδικότερα η σεζόν του 2023 ξεκίνησε αρκετά νωρίς, την άνοιξη του 2022. Κατά τη σεζόν αυτή, κυκλοφόρησε μια ειδική επετειακή έκδοση για την 70ή επέτειο από την εισαγωγή της Chevrolet Corvette. H Corvette Stingray 70th Anniversary Edition (70ή Επετειακή Έκδοση) είναι ένα πακέτο έξτρα χρέωσης 5.995 δολαρίων που μπορεί να παραγγελθεί μόνο στο επίπεδο εξοπλισμού 3LT, που είναι το πληρέστερο στην Corvette C8.
Την ίδια σεζόν, εισήχθη η έκδοση Corvette Z06 με έναν κινητήρα 5.5 λίτρων LT6 V8.
Εξαγωγές
thumb|right|Το σαλόνι της Chevrolet Corvette C8 ευρωπαϊκών προδιαγραφών, του 2021, της αρχικής λεζάντας.
Ειδικότερα στην Ευρώπη, η Corvette C8 άρχισε να εξάγεται το δεύτερο εξάμηνο του 2021, τόσο ως κουπέ, όσο και ως καμπριολέ. Όλα τα αντίτυπα ευρωπαϊκής εξαγωγής φέρουν το πακέτο επιδόσεων Z51 Performance Package και την κορυφαία έκδοση εξοπλισμού 2LT ως στάνταρ.
Corvette Z06
thumb|right|Μια από τις πρώτες παρουσιάσεις της Chevrolet Corvette C8 Z06, σε φωτογραφία του 2022. thumb|right|Μια από τις πρώτες παρουσιάσεις της Chevrolet Corvette C8 Z06, σε φωτογραφία του 2022.
Η Chevrolet παρουσίασε επίσημα την Corvette C8 Z06 στις 26 Οκτωβρίου 2021, η οποία κυκλοφόρησε στην αγορά το καλοκαίρι του 2022, ως μοντέλο της σεζόν (model year) του 2023. Το μοντέλο φέρει τον ατμοσφαιρικό κινητήρα LT6, κυβισμού 5.5 λίτρων V8 Flat-Plane Crank, βενζίνης, ο οποίος προέρχεται από την αγωνιστική έκδοση Corvette C8.R και αποδίδει ισχύ 670 hp στις 8.400 στροφές το λεπτό και ροπή 623 N·m στις 6.300 στροφές το λεπτό.
Συνδυάζεται και αυτός αποκλειστικά με το 8-τάχυτο αυτόματο κιβώτιο ταχυτήτων διπλού συμπλέκτη και έχει μέγιστο όριο περιστροφής τις 8.600 στροφές το λεπτό. Μάλιστα η Chevrolet ανέφερε τότε ότι ο κινητήρας αυτός είναι ο δυνατότερος ατμοσφαιρικός V8 κινητήρας που έχει χρησιμοποιηθεί ποτέ σε αυτοκίνητο παραγωγής. Αποτελείται εξ ολοκλήρου από αλουμίνιο, έχει σφυρήλατα αλουμινένια πιστόνια και σφυρήλατες μπιέλες από τιτάνιο.
Η εκδοχή Corvette C8 Z06 προσφέρεται τόσο ως κουπέ, όσο και ως καμπριολέ, με την κίνηση να στέλνεται επίσης στους πίσω τροχούς. Η επιτάχυνση 0 - 60 μίλια την ώρα / 0 - 97 χιλιόμετρα την ώρα έρχεται σε μόλις 2,6 δευτερόλεπτα, ενώ η τελική ταχύτητα ξεπερνάει τα 200 μίλια την ώρα / 322 χιλιόμετρα την ώρα.
Το μοντέλο διαθέτει ενεργή αεροδυναμική που αποτελείται από αεροτομή, splitter και πλευρικά πτερύγια που προσαρμόζονται αναλόγως των συνθηκών. Διατίθεται και ένα προαιρετικό σπορ πακέτο Z07 Performance Package που αποτελείται από μεγαλύτερο splitter και πρόσθετα αεροδυναμικά στοιχεία στον μπροστινό προφυλακτήρα, πλαϊνές ποδιές και αεροτομή (όλα κατασκευασμένα από carbon), ελαστικά Michelin Sport Cup 2R ZP, ζάντες 20 ιντσών μπροστά και 21 ιντσών πίσω, επίσης από carbon, και κεραμικά φρένα επίσης από carbon.
Εξωτερικά, η Corvette C8 Z06 ξεχωρίζει από τα το νέο bodykit, τα φαρδύτερα φτερά και τις τετραπλές απολήξεις των εξατμίσεων, ενώ εξοπλίζεται και με ελαστικά διαστάσεων 275/30 μπροστά και 345/25 πίσω. Το σύστημα Magnetic Selective Ride Control 4.0 ανήκει στον βασικό εξοπλισμό, όπως και το launch control και το ηλεκτρονικό διαφορικό περιορισμένης ολίσθησης.
Λόγω των αυστηρότερων κανονισμών εκπομπών καυσαερίων που ισχύουν στην Ευρώπη, η Chevrolet τοποθετεί ένα φίλτρο σωματιδίων βενζίνης (GPF) και διαφορετική εξάτμιση στην Corvette C8 Z06 ευρωπαϊκών προδιαγραφών, με αποτέλεσμα ο ατμοσφαιρικός κινητήρας V8 LT6 5.5 λίτρων Flat-Plane Crank να αποδίδει στην Ευρώπη ισχύ 645 hp και ροπή 595 N·m.
Υβριδική έκδοση
Η υβριδική έκδοση της Corvette C8, η Chevrolet Corvette E-Ray, που θα είναι η πρώτη στην ιστορία υβριδική Chevrolet Corvette, θα συνδυάζει τον 6.2 λίτρων V8 κινητήρα LT2 απόδοσης 495 ίππων και δύο «e-booster» ηλεκτροκινητήρες στον μπροστινό άξονα, με τη συνδυαστική ισχύ να αναμένεται να κυμανθεί γύρω στους 600 ίππους. Κατά συνέπεια, θα είναι και η πρώτη στην ιστορία τετρακίνητη Corvette και μάλιστα θα αντικαταστήσει την έκδοση Grand Sport, με αποτέλεσμα να τοποθετηθεί στην παλέτα μεταξύ της C8 Stingray και της C8 Z06.
Corvette ZR1
Η Chevrolet δοκιμάζει επί του παρόντος τη νέα Corvette ZR1. Η έκδοση αυτή θα παρουσιαστεί είτε στα τέλη του 2023, είτε στις αρχές του 2024 και θα φέρει τον κινητήρα κυβισμού 5.5 λίτρων V8 Flat-Plane Crank, βενζίνης, της Z06, αλλά στην ZR1 θα είναι twin-turbo και θα αποδίδει ισχύ 850 hp και ροπή 1.130 N·m.
Εξωτερικοί σύνδεσμοι
Κατηγορία:Σπορ αυτοκίνητα Κατηγορία:Αυτοκίνητα πολυτελείας Κατηγορία:Αμερικανικά αυτοκίνητα Corvette C8 Κατηγορία:Αυτοκίνητα ράλλυ
Κόνιτσα
Η Κόνιτσα (ή Κόνιτα στα βλάχικα) είναι κωμόπολη του νομού Ιωαννίνων και έδρα του Δήμου Κόνιτσας της Περιφέρειας Ηπείρου 64 χιλιόμετρα βόρεια των Ιωαννίνων, κοντά στα αλβανικά σύνορα. Κείται αμφιθεατρικά στην πλαγιά του βουνού Τραπεζίτσα, της οροσειράς της Πίνδου, με θέα την πεδιάδα της Κόνιτσας όπου ο ποταμός Αώος συναντιέται με τον ποταμό Βοϊδομάτη και τον Σαραντάπορο. Ο κάμπος καλλιεργείται συστηματικά από ντόπιους αγρότες. Η Κόνιτσα είναι περιφερειακό κέντρο για πολλά μικρά χωριά της Πίνδου, ενώ διαθέτει αγορά, σχολεία και ένα κέντρο υγείας. Αποτελεί καλό σημείο αφετηρίας για τους τουρίστες που επιθυμούν να εξερευνήσουν τα βουνά της Πίνδου, ή που θέλουν να κάνουν δραστηριότητες βουνού. Άλλες περιοχές ενδιαφέροντος εκεί κοντά είναι:
Οικονομία
Ο κλάδος της οικοδομικής δραστηριότητας αναπτύχθηκε σταθερά, ενώ γνώρισε έκρηξη μετά τον σεισμό του 1996 στην περιοχή, ανάπτυξη που υποβοηθήθηκε και από την αθρόα προσέλευση μεταναστών από τη γειτονική Αλβανία που προσέφεραν άφθονα εργατικά χέρια στον κλάδο των κατασκευών.
Στις μέρες μας αποτελεί και τουριστικό προορισμό.
Πληθυσμός
Η εξέλιξη του πληθυσμού της Κόνιτσας έχει ως εξής:
Εξωτερικοί σύνδεσμοι
Κατηγορία:Νομός Ιωαννίνων
Ιχθύαση αρλεκίνου
Η ιχθύαση αρλεκίνου (και ιχθύαση harlequin ή συγγενής αυτοσωμική υπολειπόμενη ιχθύαση) είναι μία γενετική ανωμαλία η οποία προκαλεί μεγάλη πύκνωση σχεδόν σε όλο το δέρμα του σώματος, από τη στιγμή της γέννησης. Το δέρμα δημιουργεί μεγάλα ακαθόριστου τύπου σχήματα, τα οποία χωρίζονται μεταξύ τους, από βαθιές ρωγμές. Αυτό, κατ'επέκταση, επηρεάζει και και το μέγεθος των βλεφάρων, της μύτης, του στόματος και των αυτιών, ενώ και η κίνηση χεριών και ποδιών περιορίζεται. Η περιορισμένη κίνηση του θώρακα, μπορεί να προκαλέσει και δυσκολία στην αναπνοή, σε κάποιες περιπτώσεις. Μερικές άλλες επιπλοκές που μπορεί να παρουσιαστούν είναι λοιμώξεις στο δέρμα, αφυδάτωση, καθώς και προβλήματα με τη θερμοκρασία του σώματος.
Η ιχθύαση αρλεκίνου σχετίζεται με μια μετάλλαξη σε ένα γονίδιο που αφορά την παραγωγή της πρωτεΐνης ABCA12, που κληρονομήθηκε σε γονιό του πάσχοντος από κάποιον πρόγονό του. Η διάγνωση αρχικά βασίζεται στην εξωτερική εμφάνιση του βρέφους αμέσως μετά τη γέννα του, ενώ αργότερα γίνονται και γενετικά τεστ. Η αμνιοκέντηση και ο υπέρηχος μπορούν να βοηθήσουν στη διάγνωση πριν τη γέννα.
Έως τώρα δεν υπάρχει θεραπεία για τη εν λόγω νόσο. Ήδη από τα πρώτα χρόνια του πάσχοντος, αρχίζει η συνεχής υποστηρικτική φροντίδα. Αυτή μπορεί να περιλαμβάνει ενυδατική κρέμα, αντιβιοτικά, etretinate ή ρετινοειδή. Περίπου επηρεάζει 1 στις 300.000 γέννες. Και τα δύο τα φύλα έχουν εξίσου ίδιες πιθανότητες να νοσήσουν. Τα μακροπρόθεσμα προβλήματα που δημιουργεί η νόσος είναι συνηθισμένα. Σε πολλές περιπτώσεις, επάνω στον πρώτο μήνα της νόσου, το βρέφος πεθαίνει. Η πάθηση αυτή πρώτα καταχωρήθηκε το 1750.
Εξωτερικοί σύνδεσμοι
Κατηγορία:Σπάνιες ασθένειες Κατηγορία:Αυτοσωμικές υπολειπόμενες διαταραχές
Α.Ο. Ιωνικός Νίκαιας
Ο Αθλητικός Όμιλος Ιωνικός Νίκαιας είναι ελληνικός αθλητικός σύλλογος που δραστηριοποιείται στη Νίκαια Αττικής,προάστιο του Πειραιά. Επίσημο έτος ίδρυσης του συλλόγου είναι το 1965 και έχει χρώματα το μπλε και το λευκό. Διατηρεί τμήματα ποδοσφαίρου, καλαθοσφαίρισης, κολύμβησης, υδατοσφαίρισης, σόφτμπολ, άρσης βαρών, πυγμαχίας, πετοσφαίρισης και αντισφαίρισης.
Ίδρυση του Ιωνικού
Η περιοχή της Νίκαιας ανέδειξε αρκετούς μεγάλους ποδοσφαιριστές. Η Α.Ε. Νίκαιας μάλιστα συμμετείχε στο πρώτο πρωτάθλημα της ενοποιημένης Α΄ Εθνικής Κατηγορίας το 1959-60, χωρίς όμως συνέχεια. Όλοι οι μεγάλοι παίκτες έφευγαν από τα σωματεία της Νίκαιας για τις μεγάλες ομάδες του ΠΟΚ, κυρίως τον Ολυμπιακό, με αποτέλεσμα οι ομάδες της Κοκκινιάς να μένουν μακριά από διακρίσεις.
Ο Ιωνικός ιδρύθηκε το 1965 από την ένωση δύο σωματείων της περιοχής, της Α.Ε. Νικαίας και του Άρη Πειραιά και αποτελεί μια από τις ομάδες της ευρύτερης περιοχής του Πειραιά από την οποία πέρασαν μεγάλα ονόματα του Ελληνικού ποδοσφαίρου.
Μεταξύ Α' και Β' Εθνικής
Το 1989 ο Ιωνικός κέρδισε την άνοδο στην Ά Εθνική για πρώτη φορά στην ιστορία του. Ο Δημήτρης Μελισσανίδης, που οδήγησε την ομάδα στην Α΄ Εθνική, αποχώρησε από την προεδρία και δεν βρισκόταν κανείς να διαθέσει 50 εκατομμύρια για τη μετατροπή του σωματείου σε ΠΑΕ. Τότε εμφανίστηκε ο Νίκος Κανελλάκης, ο οποίος σαν σύμβουλος αρχικά διέθεσε το μεγαλύτερο μέρος του ποσού και η ομάδα ξεπέρασε το σκόπελο.
Υποβιβασμοί
Το 1991 η Παναχαϊκή κατήγγειλε απόπειρα δωροδοκίας από τον Ιωνικό, ο οποίος τιμωρήθηκε με αφαίρεση 5 βαθμών. Την επόμενη χρονιά ο Ιωνικός επέστρέψε στην Α' κατηγορία. Το 1993 η ομάδα υποβιβάστηκε και πάλι στην Β' Εθνική.
Έξοδος στην Ευρώπη
Το 1998 ανέλαβε την ομάδα ένας τότε άγνωστος στην Ελλάδα προπονητής, ο Σέρχιο Μαρκαριάν, ο οποίος οδήγησε την ομάδα της Νίκαιας στην ιστορική για το σύλλογο έξοδο στην Ευρώπη.
Τελικός Κυπέλλου 2000
Ο Ιωνικός έδωσε το "παρών" σε τελικό Κυπέλλου Ελλάδας για πρώτη φορά στην ιστορία του. Η δημοτική αρχή της Νίκαιας υποσχέθηκε τη μίσθωση 50 πούλμαν (τα οποία όμως δεν ήρθαν ποτέ) για τη μεταφορά του κύριου όγκου των φιλάθλων του Ιωνικού στο στάδιο και 5.000 οπαδοί πάλευαν να κερδίσουν τη μάχη της εξέδρας από 20.000 φίλους της ΑΕΚ, αλλά το αποτέλεσμα και στην εξέδρα και στο γήπεδο δεν τους δικαίωσε - όπως διαμορφώθηκε στο τελευταίο δεκάλεπτο του αγώνα, ήταν 0-3 σε βάρος του Ιωνικού.
Θάνατος Νίκου Κανελλάκη
Στις 21 Απριλίου 2004 ο Ιωνικός έζησε μια τραγική στιγμή της ιστορίας του. Ο επί 14 χρόνια πρόεδρός του, Νίκος Κανελλάκης, έφυγε από τη ζωή προδομένος από την καρδιά του σε ηλικία μόλις 53 ετών.
Πρώτα βήματα
Η ανδρική ομάδα καλαθοσφαίρισης του Ιωνικού Νίκαιας ακολούθησε παράλληλη πορεία με την ποδοσφαιρική, ξεκινώντας επίσης την πορεία της το 1965. Το πρώτο επίσημο παιχνίδι της έλαβε χώρα στις 9 Αυγούστου 1966 στο γυμναστήριο του Σπόρτιγκ με αντίπαλο τον Α.Ο. Ζωγράφου για το πρωτάθλημα της Α' Κατηγορίας Αθηνών – Πειραιώς.
Την αγωνιστική περίοδο 1967-68 η ομάδα τερμάτισε 10η σε σύνολο 12 ομάδων γνωρίζοντας τον υποβιβασμό στη νεοϊδρυθείσα τότε Β' Κατηγορία Αθηνών – Πειραιώς. Στην Α' Κατηγορία επέστρεψε την επόμενη χρονιά, 1970-71, χάρις στην εξαιρετική της συγκομιδή από 19 νίκες και 3 ήττες. Δύο χρόνια μετά, το 1972-73, ο Ιωνικός ανήλθε στη Β' Εθνική Κατηγορία.
Παρά την απειρία του τερμάτισε στην κορυφή της βαθμολογίας τη χρονιά 1973-74, αποτυγχάνοντας, ωστόσο, να ανέλθει εξαιτίας ισοβαθμίας με τον Πανιώνιο. Η άνοδος στην κορυφαία κατηγορία των ελληνικών πρωταθλημάτων έγινε, εντούτοις, πραγματικότητα την περίοδο 1974-75, οπότε και, έχοντας ολοκληρώσει αήττητος τους αγώνες του ομίλου του, διεκδίκησε επιτυχώς την άνοδο στα μπαράζ ανόδου με αντιπάλους τον Απόλλωνα Πατρών (εποχή που διέπρεπε στην ομάδα ο Κώστας Πετρόπουλος), τον Εθνικό και το Ηράκλειο.
Η καθιέρωση
Το 1976 η ομάδα εφήβων του Ιωνικού, με ηγετική φυσιογνωμία τον Παναγιώτη Γιαννάκη, κατέκτησε το Πανελλήνιο Πρωτάθλημα κερδίζοντας στον τελικό που διεξήχθη στη Λάρισα τον Ηρακλή Θεσσαλονίκης. Την ίδια χρονιά, στις 12 Σεπτεμβρίου 1976, στο Τουρνουά της Διεθνούς Έκθεσης Θεσσαλονίκης και με αντίπαλο την Τσεχοσλοβακία, ο Γιαννάκης σε ηλικία μόλις 17 ετών φόρεσε για πρώτη φορά τη φανέλα της Εθνικής Ελλάδος Ανδρών.
Ο Ιωνικός από την περίοδο 1975-76 έως εκείνη του 1985-86 συμμετείχε ανελλιπώς στην Α' Εθνική Κατηγορία, ενώ πρόλαβε και το πρώτο πρωτάθλημα της Α1 το 1986-87 οπότε και υποβιβάστηκε.
Πορεία στην Α2 Εθνική
Η μεταγραφή του Γιαννάκη το καλοκαίρι του 1984 στον Άρη απασχόλησε εκτενώς τον Τύπο εξαιτίας της φιλολογίας που τη συνόδευσε, ωστόσο το ουσιαστικότερο ήταν πως αποδυνάμωσε τη νικαιώτικη ομάδα. Εν τέλει το 1986-87 επήλθε και ο υποβιβασμός της στην Α2 Εθνική εφόσον τερμάτισε στην τελευταία θέση της βαθμολογίας και έχασε με 0-2 στα play-out με τον Ηλυσιακό. Μετά την αποχώρηση του Παναγιώτη Γιαννάκη αθλητές που διακρίθηκαν με τα χρώματα της ομάδας ήταν ο Κώστας Αλεξανδρίδης και οι νεαροί Νίκος Οικονόμου, Θοδωρής Χατζησμάλης, Οδυσσέας Αντωνίου, Γιώργος Λαζάρου κ.ά. Την περίοδο 1986-87 η ομάδα Παίδων του Ιωνικού κατέκτησε το Πανελληνίο Πρωτάθλημα.
Μετά από μακρά πορεία στην Α2 Εθνική, κατά την αγωνιστική περίοδο 1996-97, ο σύλλογος γνώρισε τον υποβιβασμό στη Β' Εθνική, για να επιστρέψει και πάλι μετά το πέρας της περιόδου 1998-99 κατά την οποία τερμάτισε στη 2η θέση με προπονητή τον Άρη Ραυτόπουλο. Την επόμενη χρονιά, 1999-00, κατέλαβε την 8η θέση του τελικού βαθμολογικού πίνακα της Α2 Εθνικής, παραμένοντας στην κατηγορία. Κατά την περίοδο 2000-01 και με προπονητή τον Θεόδωρο Μπολάτογλου οι επιδόσεις της ομάδας ήταν πολύ καλές, συγκεντρώνοντας συνολικά 18 νίκες και 8 ήττες. Συγκεντρώνοντας ένα βαθμό λιγότερο από τους δύο πρωτοπόρους, εν τέλει τερμάτισε στην 3η θέση και απέτυχε να επιστρέψει στην κορυφαία κατηγορία των ελληνικών πρωταθλημάτων.
Τα πέτρινα χρόνια
Τα επόμενα χρόνια, τα οποία χαρακτηρίζονται «πέτρινα» για το σύλλογο, συνοδεύτηκαν από μεγάλες δυσκολίες. Ο Ιωνικός συνδέθηκε οικονομικά με τη Δημοτική Αρχή, ωστόσο φάνηκε πως η άνοδος δεν ήταν εφικτή, η εισροή χρημάτων σταμάτησε απότομα, αφήνοντας μεγάλα χρέη. Κατά την περίοδο 2001-02 οι νικαιώτες ολοκλήρωσαν τις αγωνιστικές τους υποχρεώσεις στην 11η θέση της βαθμολογίας, για να σκαρφαλώσουν στην 6η θέση την περίοδο 2002-03. Τελικά τη χρονιά 2003-04, με χαμηλό προϋπολογισμό, ο σύλλογος βρέθηκε στη 13η θέση της τελικής βαθμολογίας με 6 νίκες και 20 ήττες και κατά συνέπεια υποβιβάστηκε στη Β' Εθνική.
Τα οικονομικά προβλήματα ήταν πάντοτε παρόντα και οδήγησαν μέχρι και στην κατάσχεση των ιδιόκτητων γραφείων του Α.Ο. Ιωνικού. Την αγωνιστική περίοδο 2004-05 ο σύλλογος τερμάτισε στην 7η θέση, ενώ την επόμενη χρονιά, 2005-06 έπεσε στη 12η (σε σύνολο 16 ομάδων). Παρ’ όλο που υπολειτουργούσε, διατηρήθηκε στην κατηγορία μία χρονιά ακόμη, με το 2006-07 να φέρνει μια 14η θέση και τον υποβιβασμό.
Διαγωνιζόμενος στη Γ' Εθνική πλέον και συγκεκριμένα στο 2ο Όμιλο Νότου, ο Ιωνικός ολοκλήρωσε τη χρονιά 2007-08 στην 7η θέση του βαθμολογικού πίνακα, για να πέσει στην 9η θέση το 2008-09, διασφαλίζοντας την παραμονή μέσω της διαδικασίας των μπαράζ ενάντια στην ομάδα της Νικόπολης Πρέβεζας. Τελικά, την περίοδο 2009-10, ο Ιωνικός ολοκλήρωσε τις αγωνιστικές του υποχρεώσεις στην 10η θέση της βαθμολογίας, πέφτοντας στο τοπικό πρωτάθλημα της Ε.Σ.ΚΑ.Ν.Α. για πρώτη φορά στην ιστορία του μετά τη ριζική αναδιάρθρωση των κατηγοριών. Αξιοσημείωτα την ίδια τύχη είχε την ίδια χρονιά κι ένας άλλος ιστορικός σύλλογος, ο Α.Σ. Παπάγου.
Κάνοντας μια καινούρια αρχή στην Α' Κατηγορία Ανδρών της Ε.Σ.ΚΑ.Ν.Α., ο Ιωνικός κατέλαβε την περίοδο 2010-11 την 4η θέση στην τελική βαθμολογία με προπονητή το Μάη Κωνσταντινίδη. Την επόμενη χρονιά, 2011-12, με τον Δημήτρη Μισιακό στον πάγκο, πέτυχε την κατάκτηση του Πρωταθλήματος και την επιστροφή στη Γ' Εθνική παρά την ισοβαθμία του με τον Εθνικό. . Την χρονική περίοδο 2013-14 έχασε στις λεπτομέρειες την επάνοδο στην Α2 κατηγορία.
Αγωνιστική περίοδος 2012-13
Κατά την αγωνιστική περίοδο, 2012-13, ο Α.Ο. Ιωνικός Νίκαιας έλαβε μέρος στο Πρωτάθλημα του 2ου Ομίλου Νότου της Γ' Εθνικής Κατηγορίας, ολοκληρώνοντας τις αγωνιστικές του υποχρεώσεις στην 2η θέση του βαθμολογικού πίνακα. Έλαβε μέρος στον αγώνα κατάταξης με αντίπαλο τον Εθνικό Πειραιώς και το νικηφόρο αποτέλεσμα στον αγώνα αυτό έδωσε στην ομάδα της Νίκαιας την άνοδο στη Β΄ Εθνική κατηγορία.
Αγωνιστική περίοδος 2013-14
Κατά την αγωνιστική περίοδο, 2013-14, ο Α.Ο. Ιωνικός Νίκαιας έλαβε μέρος στο Πρωτάθλημα του Ομίλου Νότου της Β' Εθνικής Κατηγορίας, ολοκληρώνοντας τις αγωνιστικές του υποχρεώσεις στην 3η θέση του βαθμολογικού πίνακα.
Τμήμα καλαθοσφαίρισης γυναικών
Το τμήμα γυναικείας καλαθοσφαίρισης του Ιωνικού Νικαίας κατά την αγωνιστική περίοδο 1997-98 κατέκτησε το Πρωτάθλημα της Α' Κατηγορίας Γυναικών που διοργάνωσε η Ε.Σ.Κ. Νότιας Αττικής. Σαν αποτέλεσμα έλαβε το δικαίωμα ανόδου στη Β' Εθνική Κατηγορία, το τρίτο ιεραρχικά πανελλαδικό Πρωτάθλημα της εποχής. Εκεί παρέμεινε για τέσσερις συνεχόμενες περιόδους μέχρι την άνοιξη του 2002.
Μετά τον υποβιβασμό του και μετά την κατάργηση της Β' Εθνικής το τμήμα γυναικών δεν επέστρεψε ποτέ σε επίπεδο εθνικής κατηγορίας και σταδιακά αδρανοποιήθηκε. Παρ' όλα αυτά τα τμήματα νεαρών σε ηλικία αθλητριών εξακολουθούν να υφίστανται και να λαμβάνουν μέρος στα αντίστοιχα Πρωταθλήματα της Νότιας Αττικής. Το τμήμα των Νεανίδων κατέκτησε την αγωνιστική περίοδο 1996-97 το Πανελλήνιο Πρωτάθλημα.
Τμήμα πετοσφαίρισης
Το τμήμα ανδρικής πετοσφαίρισης ανδρών του Ιωνικού Νικαίας κατέκτησε το Πρωτάθλημα της Α2 Εθνικής Κατηγορίας την αγωνιστική περίοδο 1997-98, κερδίζοντας παράλληλα το δικαίωμα ανόδου στην Α1 Εθνική (σημερινή Volleyleague).
Κατά την αγωνιστική περίοδο 1998-99 κατέλαβε την 9η θέση του τελικού βαθμολογικού πίνακα. Την επόμενη χρονιά, 1999-00 τερμάτισε στη 10η θέση, παραμένοντας στην κατηγορία, ενώ την περίοδο 2000-01 ολοκλήρωσε τις αγωνιστικές του υποχρεώσεις στην 9η θέση. Το επόμενο καλοκαίρι, ο Ιωνικός Νίκαιας και ο Άρης Νίκαιας συγχωνεύτηκαν σχηματίζοντας το τμήμα πετοσφαίρισης της Α.Ε. Νίκαιας, η οποία μετείχε την επόμενη σαιζόν στην Α1 Εθνική και μάλιστα κατέκτησε το Κύπελλο Ελλάδος την περίοδο 2002-03. Στον ίδιο θεσμό, ο Ιωνικός είχε ήδη μετέχει στα προημιτελικά την περίοδο 2000-01 και στα ημιτελικά την περίοδο 1999-00, γνωρίζοντας και τις δύο φορές τον αποκλεισμό από τον Ολυμπιακό Πειραιώς.
Το τμήμα πετοσφαίρισης παρέμενε ανενεργό ως και την περίοδο 2017-18 όπου επανασυστάθηκε κυρίως για να αξιοποιηθούν σε βάθος χρόνου οι ακαδημίες ενώ η γυναικεία ομάδα αυτή την στιγμή (2020-21) αγωνίζεται στην Α΄ ΕΣΠΕΔΑ.
Τμήμα υδατοσφαίρισης ανδρών
Ο σύλλογος διατηρεί και τμήμα υδατοσφαίρισης το οποίο είναι το τρίτο πιο ενεργό τμήμα μετά από ποδόσφαιρο και μπάσκετ. Το τμήμα ανδρών επί 4 διαδοχικές χρονιές αγωνίστηκε στην Α2 Εθνική ως και την περίοδο 2017-18 όπου λόγω οικονομικών προβλημάτων δήλωσε αδυναμία συμμετοχής και υποβιβάστηκε οικειοθελώς στην Β΄ Εθνική και αγωνίστηκε ως την σεζόν 2019-20 όπου και επανήλθε στην Α2.
Τμήμα υδατοσφαίρισης γυναικών
Το τμήμα υδατοσφαίρισης γυναικών αποτελεί ένα από τα πιο επιτυχημένα τμήματα του συλλόγου. Έχει αγωνιστεί συνολικά 9 φορές στην Α1 Εθνική πραγματοποιώντας αξιόλογες πορείες. Τα τελευταία χρόνια αγωνίζεται σταθερά στην Α2 Εθνική όπου λόγω των οικονομικών δυσκολιών βασίζεται σε νεανίδες που προέρχονται από τις ακαδημίες του συλλόγου.
Τμήμα αντισφαίρισης
Την σεζόν 2019-20 ο ερασιτέχνης Ιωνικός προχώρησε και στην ίδρυση τμήματος αντισφαίρισης όπου μέσα σε λίγο χρονικό διάστημα το δυναμικό του τμήματος αποτελείται από δεκάδες νέους αθλητές και αθλήτριες αλλά και αξιόλογους προπονητές.
Τμήμα esports
Το τμήμα esports ιδρύθηκε το Φεβρουάριο του 2020. Μέχρι και σήμερα το τμήμα των esports έχει εκπροσωπήσει τον σύλλογο σε πανελλήνια, ευρωπαϊκά αλλά και παγκόσμια πρωταθλήματα ανάμεσα σε τεράστια Brand με μεγάλη επιτυχία και κατακτήσεις. Ενεργά τμήματα του είναι το League of Legends, FIFA, PES,F1.
Τμήμα άρσης βαρών
Το τμήμα άρσης βαρών του συλλόγου ιδρύθηκε το 1999. Έχουν αγωνιστεί πολλοί αξιόλογοι αθλητές, είτε σε επίπεδο παίδων και εφήβων είτε σε επίπεδο ανδρών. Πιο πρόσφατη επιτυχία ήταν η κατάκτηση της δεύτερης θέσης στο Πανελλήνιο Πρωτάθλημα Παίδων το 2016 από αθλητή του συλλόγου.
Τμήμα πυγμαχίας
Το τμήμα πυγμαχίας του συλλόγου επανενεργοποιήθηκε το καλοκαίρι του 2019. Τον Αύγουστο επισημοποιήθηκε η έναρξη της δραστηριότητάς του και μέσα σε διάστημα ενός μήνα κατάφερε λόγω ονόματος να προσελκύσει δεκάδες αθλητές και αποτελεί ήδη έναν από τους πλέον ανερχόμενους συλλόγους στο άθλημα.
Εξωτερικοί συνδέσμοι
Κατηγορία:Αθλητικοί σύλλογοι Πειραιά Κατηγορία:Ιδρύσεις αθλητικών συλλόγων το 1965 Κατηγορία:Ελληνικοί σύλλογοι πετοσφαίρισης Κατηγορία:Ελληνικοί σύλλογοι υδατοσφαίρισης Κατηγορία:Ελληνικοί σύλλογοι κολύμβησης Κατηγορία:Ελληνικοί σύλλογοι πυγμαχίας Κατηγορία:Ελληνικοί σύλλογοι αντισφαίρισης Κατηγορία:Ελληνικοί σύλλογοι άρσης βαρών Κατηγορία:Ελληνικοί αθλητικοί σύλλογοι σόφτμπολ
Λέμφωμα Hodgkin
Το λέμφωμα του Χότζκιν (αγγλ. Hodgkin's lymphoma), παλαιότερο γνωστό ως νόσος του Χότζκιν, είναι σοβαρή ασθένεια του λεμφικού συστήματος, που προκαλεί καρκίνο σε όλο το ανοσοποιητικό σύστημα του ανθρώπινου οργανισμού. Προσβάλλει όλες τις ηλικίες, κυρίως όμως μεταξύ 20-40 ετών, καθώς και μεγαλύτερους των 55 ετών.
Ο καρκίνος αυτός έλαβε αυτή την ονομασία από τον σημαντικό Βρετανό γιατρό, δρ. Τόμας Χότζκιν, που πρώτος περιέγραψε ανωμαλίες στο λεμφικό σύστημα, το 1832.
Το λέμφωμα του Χότζκιν χαρακτηρίζεται από την ομαλή εξάπλωση της νόσου από μία ομάδα λεμφαδένων στην άλλη και από την ανάπτυξη συστηματικών συμπτωμάτων με προχωρημένη νόσο. Όταν τα κύτταρα Χότζκιν εξετάζονται μικροσκοπικά, πολυπύρηνα κύτταρα Ρηντ-Στέρνμπεργκ (ή κύτταρα Reed-Sternberg, συντ. RS κύτταρα) αποτελούν το χαρακτηριστικό ιστοπαθολογικό εύρημα.
Το λέμφωμα Χότζκιν μπορεί να υποστεί κατεργασία με θεραπεία ακτινοβολίας, χημειοθεραπεία ή μεταμόσχευση αιμοποιητικών βλαστικών κυττάρων, με την επιλογή της θεραπείας ανάλογα με την ηλικία και το φύλο του ασθενούς και το στάδιο, όγκο, και ιστολογικό υπότυπο της νόσου. Η εμφάνιση της νόσου εμφανίζει δύο κορυφές: η πρώτη στην αρχή της ενηλικίωσης (15-35 ετών) και η δεύτερη σε άτομα άνω των 55 ετών.
Η συνολική 5ετής επιβίωση για το 2001-2007 από 17 SEER γεωγραφικές περιοχές ήταν 83,9%. Δεδομένου ότι πολλοί ασθενείς είναι νέοι, συχνά ζουν 40 χρόνια ή περισσότερο μετά τη θεραπεία. Ωστόσο, λίγες μελέτες ακολουθούν τους ασθενείς για διάστημα 25 ετών, και οι μελέτες αυτές έχουν παλαιότερες θεραπείες με περισσότερο απειλητικές για τη ζωή παρενέργειες. Δεν υπάρχουν επαρκή διαθέσιμα στοιχεία για τα μακροπρόθεσμα αποτελέσματα των νεότερων θεραπειών, λιγότερο τοξικά σχήματα και αυτές που περιορίζουν την έκθεση σε ακτινοβολία. Θεραπείες ακτινοβολίας, καθώς και ορισμένα φάρμακα χημειοθεραπείας, θέτουν τον κίνδυνο της πρόκλησης δυνητικά θανατηφόρων δευτερευουσών μορφών καρκίνου, καρδιακών παθήσεων και πνευμονικής νόσου 40 ή περισσότερα χρόνια αργότερα. Σύγχρονες θεραπείες ελαχιστοποιούν σημαντικά τις πιθανότητες αυτών των καθυστερημένων επιπτώσεων.
Ασθενείς με ιστορικό λοιμώδους μονοπυρήνωσης εξαιτίας του ιού Έπσταϊν-Μπαρ (Epstein-Barr) μπορεί να έχουν αυξημένο κίνδυνο εμφάνισης λεμφώματος Χότζκιν (ΛΧ), αλλά η ακριβής συμβολή του ιού Έπσταϊν-Μπαρ παραμένει σε μεγάλο βαθμό άγνωστη.
Τύποι
Το Κλασικό Λέμφωμα Hodgkin (εξαιρουμένων των οζωδών λεμφοκυττάρων που κυριαρχούν στο λέμφωμα του Hodgkin) μπορεί να υποταξινομηθεί σε 4 παθολογικούς υποτύπους με βάση τη μορφολογία των κυττάρων Reed-Sternberg και τη σύσταση του αντιδρώντος κυτταρικού διηθήματος, όπως αυτό φαίνεται στη βιοψία δείγματος λεμφαδένα (η σύσταση κυττάρων γύρω από τα κύτταρα Reed-Sternberg).
Το ΛΧ Κυρίαρχων Οζωδών Λεμφοκυττάρων εκφράζει CD20 και δεν θεωρείται επί του παρόντος μορφή του κλασικού ΛΧ.
Για τις άλλες μορφές, αν και οι παραδοσιακοί δείκτες Β-κυττάρων (όπως η CD20) δεν εκφράζονται σε όλα τα κύτταρα, τα κύτταρα RS κατάγονται συχνά από Β-κύτταρα. Παρόλο που το ΛΧ συχνά ομαδοποιείται μαζί με άλλες κακοήθειες β-κυττάρων, ενίοτε εκφράζονται και μερικοί δείκτες Τ-κύτταραΤ-κυττάρων (όπως CD2 και CD4). Ωστόσο, αυτό μπορεί να είναι ένα τεχνούργημα της ασάφειας που υπάρχει στη διάγνωση.
Τα κύτταρα Hodgkin παράγουν ιντερλευκίνη-21 (IL-21), η οποία κάποτε θεωρούνταν αποκλειστική για τα Τ-κύτταρα. Αυτό το χαρακτηριστικό μπορεί να εξηγήσει την συμπεριφορά του κλασικού ΛΧ, περιλαμβανομένων των συγκροτημάτων άλλων κυττάρων του ανοσοποιητικού συστήματος που συγκεντρώνονται γύρω από κύτταρα ΛΧ ή διεισδύουν σε αυτά σε καλλιέργειες.
Στάδια
Η σταδιοποίηση είναι η ίδια και για τα Hodgkin και για τα μη-Hodgkin λεμφώματα.
Βάσει αυτής της σταδιοποίησης, ο ασθενής θα ταξινομηθεί σύμφωνα με ταξινόμηση σταδίου (το σύστημα ταξινόμησης σταδίου Ann Arbor είναι κοινό):
Η απουσία συστηματικών συμπτωμάτων σηματοδοτείται από την προσθήκη του «Α» στο στάδιο. Η παρουσία συστηματικών συμπτωμάτων σηματοδοτείται με την προσθήκη του «Β» στο στάδιο. Για τοπική εξωλεμφική επέκταση από όγκο αδένων που δεν προάγουν το στάδιο, προστίθεται ο δείκτης «Ε». Η συμμετοχή του σπλήνα σημαίνεται με την προσθήκη του “S” στο στάδιο.
Σημεία και συμπτώματα
Οι ασθενείς με ΛΧ μπορεί να εμφανίζουν κάποια από τα ακόλουθα συμπτώματα:
Αίτια
Δεν υπάρχουν οδηγίες για την πρόληψη του Λεμφώματος Hodgkin. Αυτό συμβαίνει επειδή η αιτία του είναι άγνωστη ή πολυπαραγοντική. Ένας παράγοντας κινδύνου είναι κάτι που στατιστικά αυξάνει τις πιθανότητες ενός ατόμου να αποκτήσει μία ασθένεια ή πάθηση. Οι παράγοντες κινδύνου για το ΛΧ περιλαμβάνουν:
Διάγνωση
Το Λέμφωμα Hodgkin πρέπει να διαχωρίζεται από τις μη καρκινικές αιτίες διόγκωσης των λεμφαδένων (όπως διάφορες λοιμώξεις) και από άλλους τύπους καρκίνου. Οριστική διάγνωση γίνεται με βιοψία λεμφαδένων (συνήθως βιοψία εκτομής με μικροσκοπική εξέταση). Πραγματοποιούνται επίσης εξετάσεις αίματος για να αξιολογηθεί η λειτουργία των κύριων οργάνων καθώς και η ασφάλεια για χημειοθεραπεία. Η τομογραφία εκπομπής ποζιτρονίων (PET) χρησιμοποιείται για τον εντοπισμό μικρών καταθέσεων που δεν παρουσιάζονται στην αξονική τομογραφία. Οι σαρώσεις PETείναι επίσης χρήσιμες στη λειτουργική απεικόνιση (με τη χρήση ραδιοσημασμένης γλυκόζης για την απεικόνιση ιστών με υψηλό μεταβολισμό). Σε κάποιες περιπτώσεις μία σάρωση γαλλίου μπορεί να χρησιμοποιηθεί αντί μίας σάρωσης PET.
Παθολογία
Οι προσβεβλημένοι λεμφαδένες (πιο συχνά οι πλάγιοι αυχενικοί λεμφαδένες) είναι διογκωμένοι, αλλά το σχήμα δεν αλλάζει γιατί η κάψουλα δεν έχει προσβληθεί. Συνήθως, η επιφάνεια τομής είναι λευκή-γκρι και ομοιόμορφη. Σε ορισμένες ιστολογικές υποκατηγορίες (π.χ. οζώδη σκλήρυνση) μπορεί να εμφανιστεί οζώδης πτυχή.
Ένα κοκκίωμα ινώδους δακτυλίου μπορεί να είναι ορατό.
Μικροσκοπική εξέταση της βιοψίας λεμφαδένων αποκαλύπτει ολική ή μερική εξάλειψη της αρχιτεκτονικής του λεμφαδένα από διασκορπισμένα μεγάλα κακοήθη κύτταρα γνωστά ως κύτταρα Reed-Sternberg (κύτταρα RS) (τυπικά και παραλλαγές τους) αναμειγμένα σε ένα αντιδραστικό κυτταρικό διήθημα αποτελούμενο από μεταβλητές αναλογίες λεμφοκυττάρων, ιστιοκυττάρων, ηωσινόφιλων και πλασμοκυττάρων. Τα κύτταρα RS αναγνωρίζονται ως μεγάλα ,συχνά διπύρηνα, κύτταρα με εμφανείς πυρηνίσκους και έναν ασυνήθιστο CD45-, CD30+, CD15+/- ανοσοφαινότυπο. Περίπου στο 50% των περιπτώσεων, τα κύτταρα RS προσβάλλονται από τον ιό Epstein-Barr.
Τα χαρακτηριστικά των κλασικών κυττάρων RS περιλαμβάνουν το μεγάλο μέγεθος (20-50 μικρόμετρα), ένα άφθονο, αμφιφιλικό, λεπτό κοκκώδες/ομοιογενές κυτταρόπλασμα, δύο κατοπτρικούς πυρήνες (μάτια της κουκουβάγιας) καθένας με έναν ηωσινόφιλο πυρηνίσκο και παχιά πυρηνική μεμβράνη (η χρωματίνη κατανέμεται κοντά στην πυρηνική μεμβράνη).
Παραλλαγές:
Το Λέμφωμα Hodgkin μπορεί να υπο-ταξινομηθεί βάσει ιστολογικού τύπου. Η κυτταρική ιστολογία στο Λέμφωμα Hodgkin δεν είναι τόσο σημαντική όσο στο μη Hodgkin’s λέμφωμα: η θεραπεία και η πρόγνωση στο κλασικό ΛΧ συνήθως εξαρτάται από το στάδιο της ασθένειας παρά τον ιστότυπο.
Παθολογική Ανατομία
Συνήθως ανευρίσκεται ιστολογικά μικρός αριθμός νεοπλασματικών κυττάρων με πολλά αντιδραστικά κύτταρα. Τα νεοπλασματικά κύτταρα είναι τα κύτταρα Reed-Sternberg (R-S), τα κύτταρα Hodgkin (H) και ορισμένες παραλλαγές τους. Τα νεοπλασματικά κύτταρα περιβάλλονται, σε διαφορετικό κατά περίπτωση βαθμό, από αντιδραστικά κύτταρα, δηλαδή από μικτό κυτταρικό πληθυσμό, αποτελούμενο από λεμφοκύτταρα, πλασματοκύτταρα, ουδετερόφιλα, ηωσινόφιλα, ιστιοκύτταρα, ανοσοβλάστες κλπ. Η ποσοτική αναλογία νεοπλασματικών κυττάρων/λεμφοκυττάρων και η παρουσία ή όχι οζώδους σκλήρυνσης, διαμορφώνουν τους τέσσερις ιστολογικούς τύπους της νόσου του Hodgkin: